OpenLLM-France/wikimedia huggingface dataset:
# Michael James Adams

Michael James Adams (Sacramento, Kalifornia, 1930eko maiatzaren 5a - Johannesburgetik hurbil, Kalifornia, 1967ko azaroaren 15a) pilotu eta astronauta estatubatuarra zen. Ameriketako Estatu Batuetako definizioaren arabera, baina ez ordea nazioartekoaren arabera, ezpazio-misio batean hildako lehenengo estatubatuarra izan zen.

## Biografia

Sacramenton jaioa, Adams Sacramentoko Hiri Unibertsitatean graduatu zen. 1950ean Ameriketako Estatu Batuetako Aire Armadan izena eman zuen. Handik bi urtera, 1952an, pilotu hegalak intsignia lortu eta pilotu bilakatu zen Texaseko Aire Armadaren Webb Basean. Koreako Gerran borroka-pilotu egon zen. Ondoren, 30 hilabetez Louisianan zegoen Aire Armadaren England Baseko 813. Borroka-Bonbaketari Eskuadroian egon zen, eta gero beste 6 hilabetez Frantzian zegoen Chaumont Aire Basean egon zen.
Bere ibilbide militarrean hainbat sari eta intsignia lortu zituen.
1958an ingeniaritza aeronautikoan diplomatu zen Oklahomako Unibertsitatean. Ondoren, 18 hilabetez Massachusetts Institute of Technologyn astronautika-ikasketak egin eta gero, 1962an, Kalifornian dagoen Edwards Aire Armadaren baseko probatako pilotuentzako eskolarako hautatua izan zen. Bertan pilotu eta ikasle onenaren Honts Saria irabazi zuen. Ondoren, Ikerkuntza Aeroespazialeko Pilotu Eskolara joan zen 1963ko abenduan ohorezko matrikulekin graduatuz. Michael James Adams, Edwards Baseko lau ikerkuntza aeroespazialeko pilotu hautatuetako bat izan zen NASAren bost hilabeteko serieko ilargiratze-saiakuntzetan parte hartzeko Martin Company-n, Baltimoren, Marylanden. 1965eko azaroan Ameriketako Estatu Batuetako Aire Armadaren Manned Orbiting Laboratory programan astronauta izateko hautatua izan zen. 1966ko uztailean USAF eta NASAren baterako North American X-15 programan sartu zen. 1966ko urriaren 6an X-15ean egin zuen hegan lehenengo aldiz.

### Heriotza

1967ko azaroaren 15ean Adamsek 7. aldiz pilotatu zuen X-15, 3-65-97 hegaldian. 81 kilometroko altitudera igo zen. Aireontziaren muturra 15 gradu eskuinera desbideratzen ari zen. 70 kilometroko altitudera jaisten ari zenean, aireontziak presio aerodinamikoaren areagotze azkarra jasan zuen eta Adamsen aireontzia biraka hasi zen Mach 5eko abiadura bortitzean. X-15 aireontzia 20 kilometroko altitude ingurura jaisten ari zela Mach 3,93ko abiaduran, bertikalki 15 g (positiboak zein negatiboak) eta albotik 8 g jasaten ari zen, aireontziaren diseinu-mugak gaindituz. Ondorioz, jaurtiketa unetik 10 minutu eta 35 segundura, aireontzia apurtu eta Michael James Adams bertan hil zen.
Ameriketako Estatu Batuetako Aire Armadak hilosteko astronauta hegalak intsignia eman zion bere azken hegaldiagatik.
1991an NASAk bere izena idatzi zuen Floridako Kennedy zentro espazialeko Space Mirror Memorial oroitarrian.

## Kanpo loturak

* (Ingelesez) Michael J. Adamsen biografia NASAren webgunean
* Datuak: Q1122204
* Multimedia: Michael J. Adams / Q1122204
# Michael Jefferson Nascimento

Michael Jefferson Nascimento (1982ko urtarrilaren 21a - ) Brasilgo futbolaria da.
Hainbat futbol taldetan jokatu du, esaterako JEF United Chiba eta Albirex Niigata.

## Kanpo estekak

* (Japonieraz) J.League Data Site
* Datuak: Q888192
# Michael Johnson (atleta)

Michael Duane Johnson (Dallas, Texas, AEB, 1967ko irailaren 13a) atleta estatubatuar ohia da.
Bere lasterketa egiteko estilo ezohikoak, gainontzeko lasterkariek baina pauso laburragoak baina azkarragoak emanez, atletismo lasterketan denbora hobegoak lortzeko gero eta pauso kopuru txikiagoak baina luzeagoak ematearen berezko oinarrizko arauari aurre egiten zion, gainera korrika egiterakoan gainontzeko korrikalariek baina bizkarra tentegoa eramateko joera ere bazuen. Guzti honek maiz kanpotik korrika egiten ari zela ikusirik bere gorputza beharturik zeramala zirudien, baina estilo horrek emaitza ezinhobeak eman zizkion.

## Biografia

1990eko hamarkadan, 200 eta 400 metroko lasterkari onena izan zen. Ez zuen 400 metroko lasterketa bakar bat galdu sei urtean, eta 200 metroak 20 segundotik behera eta 400 metroak 44tik behera egin dituen lasterkari bakarra da.
Hasieran, arazo ugari izan zuen. 1988an, hanka bat hautsi, eta ezin izan zuen Seuleko Olinpiar Jokoetan parte hartu. 1990ean, 200 eta 400 metroko hogeita bat probetan parte hartu zuen, eta hogeitan gelditu zen txapeldun. 1991n, parte hartu zuen guztietan izan zen garaile.
1992ko Bartzelonako Olinpiar Jokoetan, bera zen faboritoa bi lehiaketetan, baina pozoidura bat izan zuen, eta ez zuen dominarik irabazi bakarkako probetan. 4 x 400 errelebo lasterketan, ordea, urrezkoa irabazi zuen Estatu Batuetako taldeak, eta munduko errekor berria ezarri zuen (2 m 55, 74 s).
1995ean, Suediako Göteborg hirian egin zen Munduko Atletismo Txapelketan, 200eko eta 400eko probak irabazi zituen. Hurrengo urtean, urrezko bi domina irabazi zituen, proba berberetan, Atlantako Olinpiar Jokoetan; hala, bi marka ezarri zituen, mundukoa 200 metrotan (19,23 s) eta olinpiarra 400 metrotan (43,49 s). 1997an, Atenasen egin zen Munduko Txapelketan berarentzat izan zen berriro 400 metroko munduko txapela.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q190924
* Multimedia: Michael Johnson (athlete) / Q190924
# Michael K. Williams

Michael Kenneth Williams (New York, 1966ko azaroaren 22a - ibidem 2021eko irailaren 6a) aktore estatubatuarra izan zen. Kritikak eta ikusleek deskubritu zuten batez ere Omar Little pertsonaia antzezten The Wire telesailean, eta harrezkero karrera nabarmen bat egin zuen.

## Biografia

Brooklynen jaio zen, New Yorken, 1966an. Haurtzaro eta gaztaro arazotsuak izan zituen. Urtebetean, etxerik gabe egon zen aldizka. 21 urterekin, droga-erreabilitazioan sartu zen, eta 32 urte arte Brooklyngo Flatbush auzoan bizimodu nagusiki marginala izan zuen. Dantza eginez irten zen mundu horretatik, musikarien biretako dantzari taldeetan (George Michael eta Madonnarekin 1990eko hamarkadan), eta aktoretzan Tupac Shakurrek eskainitako aukera batekin egin zuen debuta (Bullet, 1996).
The Wire telesailak ekarri zion fama, eta kritika onak errepikatu ziren Boardwalk Empire telesailarekin. Beste rol nabarmen batzuk lortu zituen honako telesail eta filmetan, 21. mendean: Bessie, The Road, Inherent Vice, The Night Of, Gone Baby Gone, 12 Years a Slave, When We Rise, When They See Us, eta Hap and Leonard.

## Erreferentziak

* ↑ ‘The Wire’ actor Michael K. Williams found dead in NYC apartment. .
* ↑ Robert Bianco. 10 Reasons we still love TV. .
* ↑ Chris Barsanti. The Wire - The Complete First Season. .
* ↑ Brent McCabe and Van Smith. Down to the wire: Top 10 reasons not to cancel the wire.. .
* ↑ (Gaztelaniaz) Laborde, Antonia. (2021-09-06). «Muere el actor Michael K. Williams, que encarnó a Omar Little en ‘The Wire’ y a Chalky White en ‘Boardwalk Empire’» EL PAÍS (Noiz kontsultatua: 2021-09-07).
* Datuak: Q921518
* Multimedia: Michael K. Williams / Q921518
# Michael Joseph Savage

Michael Joseph Savage (Tatong, Victoria, 1872ko martxoaren 23a - Wellington, 1940ko martxoaren 27a) zeelandaberritar politikaria izan zen. Zeelanda Berriko lehen ministroa izan zen 1935etik hil zen arte.
Australian jaio eta Zeelanda Berrira emigratu zuen 1907an. Mugimendu sindikalistan oso aktiboa izan zen eta 1916an Alderdi Laboristaren sorrera bultzatu zuen.
Parlamentuko kidea 1919tik, Alderdi Laboristaren buru izan zen 1935eko hauteskunde orokorretako lehen garaipenean. Gobernuan, susperraldi ekonomikoko politikak eta gizarte-ongizateko programa bat gauzatu zituen. 1938an laboristen hauteskunde-garaipena zabaldu zuen eta 1939an Alemaniari gerra deklaratu zion. Hurrengo urtean hil zen karguan, eta Peter Fraserrek hartu zuen lehen ministro postua.
Lehen ministro izan zen hiru erregeren erregealdian: Jurgi V.a, Eduardo VIII.a eta Jurgi VI.a.
* Datuak: Q1371015
* Multimedia: Michael Joseph Savage / Q1371015
# Morandi zubia

Morandi zubia (italieraz: Ponte Morandi, ofizialki Viadotto Polcevera), Genovako (Italia) errepideko zubia izan zen, 1963 eta 1967 artean eraikia Italiako A10 autobidean Polcevera ibaiaren gainean (hortik bere izen ofiziala). Zubiari Morandi deitzen zaio Riccardo Morandi ingeniari ezagunaren izenagatik.
Zubia ingeniaritza eta arkitektura mugarria izan zen eraiki zenean 60ko hamarkada. Genovako Sampierdarena eta Cornigliano barrutiak lotzen zituen Polcevera bailaran zehar. Gainera, Europako E80 errepidearen arteria kritikoa zen, Italia eta Frantzia lotzen zituena.

## Erorketa

2018ko abuztuaren 14an, ekaitz baten erdia, zubiaren erdialdeko 210 metroko sekzio bat erori zen. 43 pertsona hil ziren. Liguria eskualdean urte osoko larrialdi egoera ekarri zuten, egiturazko hutsegitearen azterketa zabala eta erantzukizun bilaketa zail bati ekiteko.
Morandi ingeniariak ez zuen ikusi bere zubia erortzen, 1989an hil baitzen.
Jatorrizko zubiaren aztarnak 2019ko abuztuan eraitsi zituzten. Ordezko zubia, Viadotto Genova-San Giorgio izenekoa 2020ko abuztuan inauguratu zen.

## Erreferentziak

* ↑ (Italieraz) «La storia del Ponte Morandi: un tempo avveniristico, ma non mancavano criticità» GenovaToday (Noiz kontsultatua: 2020-09-03).
* ↑ (Italieraz) «Crollo Genova, trovato l'ultimo disperso sotto le macerie: è l'operaio Mirko. Muore uno dei feriti, le vittime totali sono 43» la Repubblica 2018-08-18 (Noiz kontsultatua: 2020-09-03).
* ↑ (Ingelesez) expert reaction to Genoa motorway bridge collapse | Science Media Centre. (Noiz kontsultatua: 2020-09-03).
* ↑ (Ingelesez) «Italy inaugurates new Genoa bridge two years after deadly collapse» France 24 2020-08-03 (Noiz kontsultatua: 2020-09-03).

## Kanpo estekak

* Datuak: Q3907993
* Multimedia: Viadotto Polcevera / Q3907993
# Morano Calabro

Morano Calabro Italiako udalerri bat da. Cosenzako probintzian kokatuta dago, Calabria eskualdean. 3.882 biztanle ditu, 116,26 kilometro koadroko azaleran banatuta.

## Mugakideak

Morano Calabrok honako udalerri hauekin egiten du muga:
Castrovillari Rotonda Saracena Viggianello Mormanno San Basile Terranova di Pollino Chiaromonte

## Kanpo estekak

* Datuak: Q53919
* Multimedia: Morano Calabro / Q53919
# Morannon

Morannon (elfoeraz Ate Beltza), Mordor ilunpeetako lurralderako sarrera bakarra ziren ateen izena da. Cirith Gorgorren alde batetik bestera zihoazen ateak ziren, inguratuz. Atzean, Ûdun haran estua hedatzen zen. Aurrean, Inoren Lurrak edo Morannoneko Suntsipena, Dagorlad eta Hildakoen Zingirak hedatzen dira. Etengabeko zaintza zuten bi dorrek zaintzen zuten: Hortzen Dorreak.
Mordorrerako euren bidaia neketsuan, Frodo eta Sam, Morannonera iristen dira eta Khandeko armada ikusten dute, Sauronek bere gerrarako deituak, handik Mordorrera sartzen. Hobbitek Mordorren sartzeko Ate Beltza ez erabiltzea erabakitzen dute, Gollumek ezagutzen zuen beste bidea baizik, Cirith Ungoletik zihoana. Ondoren, Aragornek zuzendutako Mendebaldeko armadak, Sauron desafiatzen du Ate Beltzaren aurrean. Orduan, Dorre Iluneko ordezkaria zen Sauronen ahoa Morannonetik irteten da haiekin negoziatzera, baina, negoziaketek huts egin ondoren, Sauronen armada osoa zaparradan irteten da Ate Beltzetik, Gizakiak erauntsi beltz batean inguratuz. Sauron garaitua izan ondoren, Mendebaldeko Gizakiak Morannonetik sartu eta garaipena osatzen dute.
# Monako (argipena)

Monako hitzak adiera zenbait ditu:
* Monako, Europa herrialde nimiño bat;
* monako, bizimodu erlijiosoa edo izpirituala duen pertsona, gehienetan beste pertsona batzuekin batera, monasterio edo beste aparteko toki batean.
# Monakoera

Monakoera (Munegasc) Monakoko herri-hizkuntza da. Hizkuntza latindarra da, ligurieraren aldaera hizkuntza galo-italikoen artean, baina okzitanieraren eragin handia duena.
1970ean ia guztiz galdu bazen ere, bertako eskoletan irakastearen ondorioz, egun hiztunak milaka batzuk badira. Halaber, Monakoko hizkuntza ofiziala da, frantsesarekin batera.

## Kanpo estekak

* Datuak: Q56422
* Multimedia: Monégasque / Q56422
# Melara

Melara Italiako udalerri bat da. Rovigoko probintzian kokatuta dago, Veneto eskualdean. 1.675 biztanle ditu, 17,58 kilometro koadroko azaleran banatuta.

## Mugakideak

Melarak honako udalerri hauekin egiten du muga:
Borgocarbonara $^{(en)}$ Cerea Bergantino Ostiglia

## Kanpo estekak

* Datuak: Q34568
* Multimedia: Melara / Q34568
# Melatonina

Melatonina guruin pinealak jariatzen duen hormona da. Guruin pineala burmuinean dago, eta melatonina neurohormonatzat jotzen da.
Beste hormonen aldean melatoninak berezko ezaugarria du: haren ekoizpena argiaren intentsitatepean dago. Egunean zehar guruin pinealak kopuru aldakorretan jariatzen du melatonina, jariaketa handiagoa izanik ilunpean, eta urriagoa argipean. Ondorioz, melatoninak eginkizun garrantzitsua betetzen du erritmo biologikoetan, erritmo zirkadianoetan batez ere, fisiologiaren ikerketek agerian uzten dutenez.
Guruin pineala ingurugiroaren eragina jasotzen du erretinaren bidez, inguruneko seinaleak mezu endokrinoak bihurtuz. Hipotalamoaren gune suprakiasmatikoaren bidez erretinak jasotako argiak guruin pinealera iristen da, melatoninaren sintesia eragotziz. Hori dela eta, hormona honen sintesia handiagoa da argirik ez dagoenean, hots, gauean.
Serotonina neurotransmisoretik abiatuta sintetizatzen da melatonina. Era berean, serotonina triptofano aminoazidotik sortzen da.
Melatoninaren ekoizpena adinean aurrera joan ahala jaisten da. Zahartzaroan agertzen diren hainbat aldaketa fisiologikoak, hain zuzen (insomnioa, zelulen oxidazioa, immunitate-sistemaren ahultzea ere, agian...) melatoninaren ezarekin lotuak izan dira. Izan ere, frogatu da melatoninak loa eragiten duela, eragile hipnotikoa baita. Aldi berean antioxidatzaile indartsua da, erradikal askeek zelulei egiten dizkieten kalteak ekiditen dituena. Propietate horiek direla-eta, botika moduan erabiltzen da, lo eza edo insomnioa tratatzeko, eta zahartze prozesuak moteltzeko.
Kirolarientzako produktu osagarriak saltzen diren zenbait dendatan, eta online dendetan ere bai, errezetarik gabe saltzen da melatonina, albo-ondorioak deskribatu badira ere. Farmazietan saltzen den dosietan baino dosi txikiagoetan saltzen da errezetarik gabe saltzen denean.

## Erreferentziak

* ↑ Euskalterm: [Farmakoak Hiztegia] [2022]

## Kanpo estekak

* Datuak: Q180912
* Multimedia: Melatonin / Q180912
# Melastiza chateri

Melastiza chateri Pyronemataceae familiako onddo espezie bat da.
Sinonimoa: Melastiza miniata

## Deskribapena

Karpoforoa: Hasieran konkaboa, gero zabaldu egiten da, nahiko ganbila, 5 eta 15 mm bitarteko diametrokoa.
Himenioa: Laranja kolorekoa edo gorri-laranja kolorekoa; kanpoaldea ia kolore berekoa da, eta alde marjinal ilunagoa du, ile laburren ondorioz.
Haragia: Argizari itxurakoa, hauskorra, usain eta zapore nabarmenik gabea.
Etimologia: Chateri epitetoa pertsona izenetik dator.

## Jangarritasuna

Es du sukaldaritzarako balio.

### Nahasketa arriskua

Aleuria aurantia delakoaren ale txikiekin nahas daiteke, honek ertzean ez du ilerik. Scutellinia eta Cheilymenia generoetako espezieekin, hauek ile askoz luzeagoak dituzte eta puntan amaituak.

## Sasoia eta lekua

Udaberrian eta udazkenean, taldeak osatuz lurrean. Ez da oso ohikoa.

### Banaketa eremua

Kanada, Ameriketako Estatu Batuak, Mexiko, Islandia, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 766 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 673 or. ISBN 84-282-0540-X (T. 2). ISBN: 84-282-0538-8 (O.C.)...

## Kanpo estekak

* Datuak: Q10580997
* Multimedia: Melastiza chateri / Q10580997
# Melaza

Melaza (portugesetik melaço) azukre-kanaberaren eta, neurri txikiagoan, azukre-erremolatxaren eratorri likido lodia da. Azukrea erauzi ondoren upeletan geratzen den hondarretatik lortzen da.
Haren aspektua eztiarena da, baina beltz marroixka oso iluna da, ia-ia beltza. Zapore gozo arina dauka, erregalizaren antzekoa baina zapore mingots txiki batekin.
Elikaduraren ikuspuntutik melazak karbohidrato asko ditu, baita B multzoko bitaminak eta mineral ugari ere, gehien bat burdina, kobrea eta magnesioa. Ur-kantitate gutxi dauka.
Erremolatxatik eratorritako melaza ez da giza kontsumorako egokia, mingotsa baita. Mota hau esne behien eta abelgorrien elikaduran erabiltzen da.
Melazatik alkohol-mota asko lortu ahal dira (adibidez rona).

## Kanpo estekak

* (Ingelesez)Molasses Information
* Datuak: Q154389
* Multimedia: Molasses / Q154389
# Mikel Unzilla

Mikel Unzilla Aldasoro (Etxarri Aranatz, 2004ko urriaren 26a), txirrindulari nafarra da.

## Kirol ibilbidea

Gaztetan Burunda Txirrindulari Elkartean hasi zen txirrindularitzan eta afizionatuetan bi urte daramatza Caja Rural-Alea taldean.

## Palmaresa

2021 (junior)
* Gipuzkoako Itzuliko Mendiko sailkapena
2022 (junior)
* Arantzazuko Igoera
* Udaberri Saria
* Atarrabiako Sari Nagusia
* Villatuertako Zirkuitua
* 2. Iruñeko Itzulian, Puntukako sailkapena eta Mendiko sailkapena
* 2. Gipuzkoako Itzulian
* 2. Espainiako errepideko txirrindularitza txapelketan
* 3. Aitor Bugallo Memorialan
2023
* Laudio Saria
2024
* 2. Udaberri Sarian
* 2. San Isidro Sari Nagusian

## Taldeak

* Sakana Group - (2021-2022)
* Caja Rural-Alea - (2023-)

## Erreferentziak

* ↑ Mikel Unzillaren zilarra eta Nahia Imazen brontzea Valladoliden

## Kanpo estekak

* Mikel Unzilla - ProCyclingStats
* Mikel Unzilla - Firstcycling
* Datuak: Q125929168
# Mikel Ugartemendia

Mikel Ugartemendia Sagarzazu (Pasai Donibane, 1960ko azaroaren 17a) gipuzkoar txirrindulari ohia da, profesionala 1982tik 1984ra.

## Palmaresa

1980
* 3. Nafarroako Itzulian
1981
* 3. Altsasuko Sarian

## Taldeak
### Amateurretan

* Café Baqué-Zeus (1980-1981)

### Profesionaletan

* Hueso Chocolates (1982-1983)
* Orbea (1984)

## Erreferentziak

* ↑ Urtekaria: Mikel Ugartemendia

## Kanpo estekak

* Datuak: Q120851310
# Mikel Unanue (curling jokalaria)

Mikel Unanue (Donostia, 1982ko urriaren 24a) gipuzkoar curling-jokalaria da, Txuri Berri Izotz Taldearen kidea. Leire eta Oihane Otaegi ahizpa bikiekin eta Sergio Vezekin batera 2018an Curling Mistoaren Munduko Txapelketan zilarrezko domina erdietsi zuen.
2020an, Oihane Otaegi eta Mikel Unanue Espainiako curlingeko txapeldun izan ziren Jacan, bikote mistoen kategorian, urtebete lehenago lortutako titulua berretsiz.

## Erreferentziak

* ↑ basqueteam.eus

## Kanpo estekak

* Datuak: Q57559535
# Mikel Unanue Calvo

Mikel Unanue Calvo, pilota arloan Unanue deituraz ezaguna (Donostia, Gipuzkoa, 1968ko apirilaren 22a) esku huskako pilotari profesional ohia da. Pilotari ezkerra, aurrelari aritzen zen.
Añorga Kultur eta Kirol Elkartean hasi zen pilotan jokatzen. Haurra zenetik ezker bikaina zuela erakutsi zuen. Gipuzkoako Herri Arteko Pilota txapelketa maila guztietan irabazi zuen. 1985ean 23 urtez azpiko GRAVN Txapelketan nagusitu zen. Profesionaletako estraineko partida 1987ko abuztuaren 1ean jokatu zuen, Zarauzko Zinema pilotalekuan, Enpresa Batuen eskutik. Zazpi urte geroago Asegarcek fitxatu zuen, eta enpresa horretan aritu zen pilota profesionaletik erretiratu zen arte. Azken partida 2007ko abenduaren 26an, Tolosako Beotibarren jokatu zuen.

## Palmaresa

* Binakako txapelduna: 1998
* Binakako txapeldunordea: 1992, 1995, eta 2000
* Lau eta erdiko txapelduna: 1999
* Lau eta erdiko txapeldunordea: 1995

### Lau eta erdiko finalak
## Erreferentziak

* ↑ Unanue se retira en diciembre Diario Vasco

## Kanpo loturak

* Elkarrizketa Mugi! aldizkarian Euskaraz.net
* Datuak: Q4892045
# Mikel Unzalu

Mikel Ángel Unzalu Hermosa (Gasteiz, 1956 - ibidem, 2021eko uztailaren 15) arabar irakasle eta politikaria izan zen. Haur hezkuntza ikasi zuen. Hasieran Euskadiko Ezkerran eta gero PSE-EE alderdi politikoetan parte hartu zuen.
Euskadiko Ezkerrako idazkari nagusi izan zen 1984tik 1991era. 1987tik 1991era bitartean Gasteizko hautetsi izan zen. PSEren eta EEren arteko bat-egitean parte hartu zuen, eta 1991eko legealdian, PSE-EEko arabar biltzarkidea izan zen (1991-1995).
2009tik 2016ra arteko bi legealdietan legebiltzarkide sozialista izan zen, eta 2012ko legealdian mahaiko idazkari lehen izendatu zuten. Hurrengo legealdian, Maria Jesus San Jose sailburu zelarik, Justizia arloko sailburuorde izan zen. Legealdi honetan, Turismo Saileko aholkulari gisa ari zen lanean, baina utzi behar izan zuen, gaixorik zegoelako.

## Erreferentziak

* ↑ Berria. «Mikel Unzalu PSE-EEko legebiltzarkide ohia hil da» Berria (Noiz kontsultatua: 2021-07-15).
* ↑ (Gaztelaniaz) EP. (2021-07-15). «Fallece en Vitoria el exparlamentario y exviceconsejero socialista Mikel Unzalu» Cadena SER (Noiz kontsultatua: 2021-07-15).
* ↑ (Gaztelaniaz) Gipuzkoa, Noticias de. «Fallece el exparlamentario y exviceconsejero socialista, Mikel Unzalu» www.noticiasdegipuzkoa.eus (Noiz kontsultatua: 2021-07-15).

## Kanpo estekak

* Datuak: Q84595048
# Mikel Unanue

Mikel Unanue izen-deiturak dituzte gizaseme hauek:
* Mikel Unanue Calvo (1968-) esku huskako pilotari profesional ohia;
* Mikel Unanue Lobato, etakidea. Segoviako ihesean parte hartu zuen.
* Mikel Unanue Lobeto, historialaria;
* Mikel Unanue (1982-) curling-jokalaria.
# Mikel Unzueta

Mikel Unzueta Portilla (Bilbo, 1957ko urriaren 9a - 2020ko maiatzaren 8a) landa-arkeologoa eta Foru Aldundiko arkeologoa izan zen, Burdin Aroa eta erromanizazioa aztertzen zituena Kantauri Ekialdeko eremu geografikoan. Eremu hori, bere jarduerari dagokionez, Kantabriako ekialdera eta egungo Bizkaira mugatu zen batez ere. Gainera, bere eguneroko zereginean, urte askotan – 1992az geroztik – lurralde-arkeologo baten berezko eginkizunei erantzun zien, ondare arkeologikoa babesteaz, eraginak kontrolatzeaz eta Bizkaian egindako esku-hartze arkeologikoez arduratuko zena. Esku-hartze horiek ebaluatu, kontrolatu eta finantzatzeaz ere arduratuko da, lurralde horretako foru-aldundiak dituen tresnen bidez.

## Erreferentziak

* ↑ «Mikel Unzueta Portilla» sierra1114.rssing.com (Noiz kontsultatua: 2024-04-16).
* ↑ (Gaztelaniaz) Cepeda Ocampo, uan José. (2021). «Mikel Unzueta, el arqueólogo y el gestor del patrimonio» Kobie Anejo (Bilbo: Bizkaiko Foru Aldundia) 23: 9-16. ISSN 0214-7971..

## Kanpo estekak

* Datuak: Q124409566
# Mikel Uraken

Mikel Uraken, (Bilbo, 1982) abeslari bilbotarra da.

## Diskografia

* Neguaren ostean (2015, autoekoizpena)
* Izaki bizidun berriak (2018, Mise-En-Scene)

## Erreferentziak

* ↑ Neguaren ostean. (Noiz kontsultatua: 2018-04-11).
* ↑ Izaki bizidun berriak. (Noiz kontsultatua: 2018-04-11).

## Kanpo estekak

* Elkarrizketa Berrian
* Datuak: Q51761510
# Mikel Ugalde

Mikel Ugalde Ugarte (Errenteria, Gipuzkoa, 1940) euskal idazle eta irakaslea da. Ereintza antzerki-taldea zuzendu zuen.

## Lanak
### Saiakera

* Langileria historian zehar I (1971, Gero)
* Langileria historian zehar II (1974, Gero)

### Antzerkia

* Bake biltzarraren ildotik (2000, BBK - Euskaltzaindia) Toribio Altzaga Saria

### Biografia

* Jesus Intxausti (2001, Eusko Jaurlaritza)

## Kanpo estekak

* Mikel Ugalde literaturaren zubitegian
* Datuak: Q12263637